Bugattis voldsomme monster - med eksosrør i titan
Den nye Bugattien som overtar etter Veyron, byr på kullfiber-cockpit, et nydesignet adaptivt chassis og et eksosanlegg i titan. Selvfølgelig også mengder av hester og dreiemoment, 1479 og 1600 Nm. Toppfarten er massiv, med sine 420 km/t, elektronisk begrenset. Motoren er den «gamle 8-liters W16-motoren», frisket opp med fire nye turboe. Bilen er så rasende den trenger 60.000 liter luft og 800 liter vann i minuttet for å hindre at motoren blir for varm når det går fort. Det er en vill batalje om å «være sterkest, størst og raskest» på bilmessen i Genève. Historiens 86. utstilling i den sveitsiske byen åpnet før helgen, og pågår til og med 13. mars. Det er ventet 700.000 besøkende til bilmessen.* Vi skal ikke lenger enn til Sverige for å finne en verdig utfordrer i Koenigsegg Regera. Riktignok trenger den noen tideler mer til de første 100 km/t (2,8 sekunder), men derfra og helt opp til toppfarten på drøye 400 km/t er Chiron nærmest parkert. Les mer om Koenigsegg Regera her. * Bare 40 eksemplarer av Lamborghini Centenario skal produseres. Karbonmonsteret fra Italia kan skilte med en tørrvekt på 1520 kg. V12-en med 770 hk gjør at hver «hest» kun skal flytte på 1,97 kg. Hvem sa at vekt var ubetydelig? Les mer om Lamborghini Centenario her. * Aston Martin DB11 er ikke noe dårlig alternativ med sin 5,2-liters V12-motor på 608 hestekrefter. DB11 trenger nemlig hele 3,9 sekunder til 100 og toppfarten er «bare» 320 km/t. Les mer om Aston Martin DB11 her. * Spyker er et merke med ni liv. Etter et mislykket Formel 1-stunt og forsøk på å overta konkursboet etter Saab var toppsjef Victor Muller på plass i Genève for å presentere sin C8 Preliator. Og en prislapp på 330.000 euro (drøyt 3 millioner kroner), er jo rene kuppet sammenlignet med Chiron. Les mer om Spyker C8 Preliator her.Bugatti Chiron skal ikke bare gi et positivt bidrag til VW-Gruppens image, den skal også gi et positivt bidrag til gruppens resultater, sa Wolfgang Dürheimer, Bugatti-sjefen, ved avdukingen. Det kan han trygt påstå, Bugatti er den eneste av VW-Gruppens merker som ikke avleverer eget regnskap. Alle er vel egentlig klar over at da den opprinnelige Bugattien ble sparket i gang av den gang Styreformann og Direkte Nedadstigende Ferdinand Porsche-arving, Ferdinand Piëch, var ikke formålet å tjene penger, men å vise at man kunne beherske 1000 hester. I dag gjør jo ethvert lite dragsterverksted akkurat det. Men analytikere har jo lenge påstått at Gruppen har tapt – anslagene varierer, men innpå – 5 millioner euro for hver av de 450 Veyronene som har vært solgt over ti år. Dersom prisen på 2,4 millioner for den nye, ganges opp med de 500 Chiron som skal bygges, ender vi på 1,2 milliarder euro (pluss ekstrautstyr). La oss håpe han har rett, at det blir positiv bunnlinje, ikke bare en viss topplinje. Her finner du alle nyheten fra Genève på BilNorge.no
I tillegg til en toppfart på 420 km/t kan den nye Bugatti Chiron by på eksosanlegg i titan. Verden måper.